Vplyvný židovský týždenník vyzval britských nežidov, aby nevolili labouristov
Jeremy Corbyn. Foto: TASR/AP
Len vďaka podpore od našich čitateľov vám prinášame aktuálne spravodajstvo. Podporte nás, prosíme.
Najvplyvnejšie židovské noviny v Británii vyzvali britských voličov, aby v parlamentných voľbách nepodporili hlavnú opozičnú Labouristickú stranu a jej predsedu Jeremyho Corbyna označili za "antisemitu". Informovala o tom vo štvrtok agentúra DPA.
Týždenník Jewish Chronicle totiž vo štvrtok zverejnil na sociálnej sieti Twitter titulnú stranu svojho vydania, ktoré sa do predaja dostane v piatok a v ktorom je výzva určená "nie našim obvyklým čitateľom, ale našim spoluobčanom z Británie."
Here's our front page this week - addressed not to our usual readers but to our fellow British citizens pic.twitter.com/7K5qi8GhBJ— The Jewish Chronicle (@JewishChron) November 7, 2019
Jewish Chronicle týchto britských voličov nežidovského pôvodu vyzýva, aby v decembrových voľbách odmietli dať svoj hlas labouristom a ich lídrovi Corbynovi a vystúpili tak "proti rasizmu".
Corbyn totiž od svojho zvolenia do čela Labouristickej strany v roku 2015 čelí opakovaným obvineniam, že vo svojej strane toleruje prejavy antisemitizmu, uviedla agentúra DPA s tým, že labouristi sa dôrazne zasadzujú za práva Palestínčanov a desaťročia kritizujú izraelskú vládu za jej politiku.
Pre tento postoj Labouristickú stranu opustilo viacero dlhoročných členov, naposledy to v polovici októbra bola Louise Ellmanová, ktorá o Corbynovi nadôvažok deklarovala, že podľa jej názoru nie je schopný zastávať funkciu predsedu vlády.
Ellmanová sa angažovala v hnutí Jewish Labour Movement, zastupujúcom členov Strany práce židovského pôvodu. Toto hnutie minulý týždeň oznámilo, že pred voľbami vypísanými na 12. decembra nebude viesť obvyklú kampaň a podporí len vybraných labouristických kandidátov a len vo výnimočných prípadoch.
Jeremy Corbyn v auguste roku 2018 priznal, že jeho strana má "reálny problém" s antisemitizmom i že príliš váhal s disciplinárnym potrestaním previnilcov. Vyhlásil vtedy tiež, že jeho prioritou je opäť si získať dôveru židovskej komunity v Británii.
Tento zámer sa mu však nepodarilo splniť, lebo podľa prieskumu, ktorý vo svojom najnovšom vydaní citoval aj Jewish Chronicle, Corbyna za antisemitu považuje až 87 percent britských židov.
Noviny židovskej komunity v Británii Corbyna obvinili aj z "rasistických názorov" a vyvolávania strachu v radoch etnickej menšiny. Vyčítajú mu tiež, že palestínske organizácie - ako islamistické hnutie Hamas, ktorého "stanovy vyzývajú na vyhladenie každého Žida na planéte", - označuje za "priateľov".
Jewish Chronicle napísal, že "takmer úplná nečinnosť", ktorú pri riešení prejavov antisemitizmu v strane prejavili Corbyn i zvyšok vedenia, bola pre ich aktérov skôr podporou a povzbudením.
Dnes treba vedieť
Poslanec Národnej rady SR Miroslav Kadúc bude od dnes v parlamente pôsobiť ako nezaradený.
Učitelia dnešok vyhlásili za Deň zdravia a rozhodli sa, že absolvujú preventívne prehliadky alebo pôjdu darovať krv.
Antoine Leiris počas streľby v klube Bataclan stratil manželku, ale otvorene odmietol nenávidieť jej vrahov.
Poslanec NR SR a líder mimoparlamentného hnutia NOVA Daniel Lipšic dnes vstúpil do poslaneckého klubu OĽaNO.
Rumunsko s jeho novo objavenými zásobami plynu na pobreží Čierneho mora by sa mohlo stať významným dodávateľom energie pre tento región a prispieť k jeho regionálnej stabilite, spolupráci a energetickej bezpečnosti v Európe. Povedal to slovenský prezident Andrej Kiska na otvorení rumunsko-slovenského Ekonomického fóra, ktoré sa konalo dnes v Bratislave. Táto krajina patrí podľa jeho slov k jedným z najdôležitejších obchodných partnerov Slovenska v regióne juhovýchodnej Európy.
Sobotňajšie El Clasico budú sprevádzať mimoriadne bezpečnostné opatrenia. Prestížny duel medzi futbalistami Realu Madrid a FC Barcelona sa bude hrať v španielskej metropole osem dní po teroristických útokoch v Paríži, pri ktorých zahynulo 129 ľudí.
Nová poľská premiérka Beata Szydlová včera vyhlásila, že Poľsko bude spolupracovať s Európskou úniou v boji proti extrémizmu, ale je zdržanlivé vo veci prijatia utečencov.
Európska únia bude musieť prehodnotiť svoju štruktúru, aby umožnila niektorým krajinám robiť všetko spoločne a iným zasa zapájať sa menej, povedal včera predseda Európskej komisie Jean-Claude Juncker.
Do školstva treba investovať viac peňazí. Vyzval na to prezident Andrej Kiska. Pripomenul, že nástupný plat začínajúceho pedagóga sa pohybuje okolo 590 eur, čo predstavuje asi 50 percent nástupného platu absolventa univerzity. Podľa neho to nie je dostatočná motivácia pre budúcich pedagógov. Priemer krajín OECD je na úrovni asi 80 percent.
František navštívi synagógu v Ríme ako tretí pápež po Jánovi Pavlovi II. a Benediktovi XVI.